User talk:Athinama

Η Αθηνά Μαλαγαρδή είναι Ελληνίδα Δικηγόρος παρ' Αρείω Πάγω με ειδίκευση στο Εργατικό Δίκαιο και Μεσολαβητής για την επίλυση συλλογικών διαφορών εργασίας στον Οργανισμό Μεσολάβησης και Διαιτησίας. Γεννήθηκε στην Αθήνα στις 8 Φεβρουαρίου 1976 και κατάγεται απ' το Ρέθυμνο Κρήτης.

Σπουδές
Αποφοίτησε με "Άριστα" από το 2ο Λύκειο Νέας Σμύρνης και εν συνεχεία σπούδασε Νομικά στη Νομική Σχολή Αθηνών, απ' όπου και αποφοίτησε το 1998. Έκανε μεταπτυχιακές σπουδές στο Εργατικό Δίκαιο της Νομικής Αθηνών, με κύριο θέμα έρευνας τις συλλογικές διαπραγματεύσεις και το συλλογικό εργατικό δίκαιο. Και έπειτα συνέχισε στη Νομική Αθηνών τη Διδακτορική της Διατριβή, την οποία και ολοκλήρωσε το 2008 με θέμα "Η προστασία της προσωπικότητας και της ιδιωτικής ζωής των εργαζομένων από την εφαρμογή της σύγχρονης τεχνολογίας στoυς χώρους εργασίας". Στις 16-01-2009 ανακηρύχθηκε επίσημα ως Διδάκτωρ της Νομικής Αθηνών. Μιλάει άριστα αγγλικά, γαλλικά, ιταλικά και ισπανικά.

Επαγγελματική Εμπειρία
Από το 2000 έως σήμερα ασκεί μαχόμενη Δικηγορία και είναι μέλος του Δικηγορικού Συλλόγου Αθηνών. Σήμερα ασχολείται ενεργά με τις εργασιακές σχέσεις, το εργατικό δίκαιο και τις συλλογικές διαπραγματεύσεις. Είναι Μεσολαβητής για την επίλυση συλλογικών διαφορών εργασίας στον Οργανισμό Μεσολάβησης και Διαιτησίας (ΟΜΕΔ). Η Αθηνά Μαλαγαρδή έχει διατελέσει σύμβουλος σε σημαντικές θέσεις. Πρόσφατα από το Δεκέμβριο του 2009 έως τον Ιούλιο του 2011 διετέλεσε ειδική συνεργάτης του Υπουργού Πολιτισμού και Τουρισμού, ενώ κατά τα έτη 2003-2007 είχε διατελέσει επιστημονική συνεργάτης στη Βουλή των Ελλήνων. Κατά τα έτη 2002-2009 υπήρξε εισηγήτρια στο Ινστιτούτο Επιμόρφωσης της Εθνικής Σχολής Δημόσιας Διοίκησης.

Συγγραφικό Έργο
Η Αθηνά Μαλαγαρδή έχει πλούσιο συγγραφικό έργο, κυρίως στο πεδίο του εργατικού δικαίου αλλά και των προσωπικών δεδομένων. Πρόσφατα δημοσίευσε το βιβλίο της : "Νέες Τεχνολογίες - Προσωπικά Δεδομένα και Εργατικό Δίκαιο", Εκδ. Αντ. Ν. Σάκκουλα, 2010, το οποίο και προλόγισε ο Ομότιμος Καθηγητής Εργατικού Δικαίου κ. Τραυλός - Τζανετάτος. Το βιβλίο αυτό αποτέλεσε για τα ελληνικά δεδομένα την πρώτη μελέτη και έρευνα για την προστασία της προσωπικότητας, της ιδιωτικής ζωής και των προσωπικών δεδομένων των εργαζομένων από τις νέες τεχνολογίες στο χώρο εργασίας. Παράλληλα, συμμετέχει ως ομιλίτρια τόσο σε εθνικά όσο και σε διεθνή συνέδρια.

Πολιτική διαδρομή
Η Αθηνά Μαλαγαρδή ασχολείται με την πολιτική ήδη από τη νεαρή της ηλικία. Το 2002 στις δημοτικές εκλογές εξελέγη Δημοτική Σύμβουλος του β' Διαμερίσματος στο Δήμο Αθηναίων, όπου και ασχολήθηκε ενεργά με τα δημοτικά δρώμενα έως και το 2006. Εν συνεχεία στις βουλευτικές εκλογές του 2009 συμμετείχε ως υποψήφια Βουλευτής στην Α' Αθηνών με το Πανελλήνιο Σοσιαλιστικό Κίνημα. Σήμερα, έχει αφοσιωθεί στον αγώνα της για την κοινωνική συνοχή και τα εργασιακά δικαιώματα.